Fit-8 ta' Diċembru 2016, il-Kunsill adotta direttiva dwar l-istituzzjonijiet għall-provvista ta' rtirar okkupazzjonali (IORPs), bl-għan li jiġi ffaċilitat l-iżvilupp tagħhom u jiġu protetti aħjar il-membri tal-iskemi tal-pensjonijiet u l-benefiċjarji tagħhom. Id-direttiva ser ittejjeb il-governanza u t-trasparenza tal-IORPs u tiffaċilita l- attivitajiet transfruntieri tagħhom. Pensjonijiet okkupazzjonali aktar sikuri u effiċjenti isaħħu l-kontribut tat-tfaddil komplementari għall-introjti wara l-irtirar. L-IORPs jamministraw skemi kollettivi għal min iħaddem u jipprovdu benefiċċji tal-irtirar għall-impjegati tiegħu. Id-direttiva ser issaħħaħ ukoll ir-rwol tagħhom bħala investituri istituzzjonali u tgħin biex torjenta t-tfaddil fit-tul lejn investiment li jistimula t-tkabbir . Din tirrevedi d-direttiva 2003/41/KE dwar l-attivitajiet u s-superviżjoni tal-IORPs Din id-direttiva għandha erba' objettivi speċifiċi: li tiċċara l- attivitajiet transfruntieri li tiżgura governanza tajba u ġestjoni tajba tar-riskji li tipprovdi informazzjoni ċara u rilevanti lill-membri u lill-benefiċjarji; li tiżgura li s- superviżuri jkollhom l-għodod meħtieġa biex iwettqu s-superviżjoni tal-IORPs b'mod effikaċi. Id-direttiva ġiet adottata mingħajr diskussjoni f'laqgħa tal-Kunsill Impjiegi, Politika Soċjali, Saħħa u Affarijiet tal-Konsumatur. Intlaħaq qbil dwar it-test mal-Parlament Ewropew fil-15 ta' Ġunju 2016. Il-Parlament approva t-test maqbul fl-ewwel qari fl-24 ta' Novembru 2016. L-istati membri ser ikollhom sentejn biex jittrasponuha fil-liġijiet u r-regolamenti nazzjonali tagħhom. Direttiva ta' Diċembru 2016 dwar istituzzjonijiet għall-provvista ta' rtirar okkupazzjonali Ara l-paġna tal-laqgħa